Oswald Schmiedeberg

Oswald Schmiedeberg estis germana farmakologo kaj unu el la plej elstaraj figuroj de la 19-a jarcento. Lia naskiĝloko, kalkulinte gravan germanan popolon apartenis al Rusio tiuepoke.Ĉi tiu artikolo estis verkita surbaze de la hispana Vikipedia samnoma dokumento.
Biografio
Oswald Schmiedeberg estis filo de arbargardisto kaj pasigis sian infanaĝon en Tartu, nun en Estonio kaj tiam pli konata sub ĝia germana nomo Dorpart. Li studis medicinon en la Universitato de Tartu, kie unu el siaj profesoroj kaj referenco estis Rudolf Buchheim (1820-1879), kiu fondis la unuan instituton pri eksperimenta farmakologio en Eŭropo tie kaj kun kiu li poste laborus flanko ĉe flanko.

Schmiedeberg doktoriĝis en 1866 kaj poste laboris en tiu ĉi universitato mem. Liaj aliaj instruistoj estis Carl Schmidt (1822-1894), la fiziologo kaj anatomiisto Friedrich Heinrich Bidder (1810-1894) kaj Karl Wilhelm von Kupffer (1829-1902), laŭ kiu la Ĉeloj Kupffer-Sternzelle de la hepato estis nomitaj.
eta|maldekstre|250px|Arkivo pri eksperimenta Patologio kaj Farmakologio
En 1866, la kuracisto Bernhard Naunyn (1839-1925) moviĝis de Berlino al Tartu, kiu fine iĝis granda amiko de Oswald.

Poste li ankaŭ studis eksperimentan fiziologion en Lepsiko sub Carl Friedrich Wilhelm Ludwig (1816-1895). Tie li renkontis ankaŭ la farmakologon Rudolf Boehm (1844–1926) kaj la biokemiiston Friedrich Miescher (1844–1895), kun kiuj li establis fruktodonan kaj longan amikecon.

En 1872, post la Franco-Prusia Milito, li akceptis postenon kiel profesoro pri farmakologio ĉe la Universitato de Strasburgo, kie li fine kreis farmakologian instituton kiu iĝis monda referenco kaj altiris esploristojn de la tuta mondo. Tra liaj klasĉambroj trairis farmakologoj, dekoj da kiuj poste okupos katedrojn en multaj eŭropaj universitatoj, kiel estis la kazo de la hispana Teófilo Hernando (1881-1976) aŭ la franco-germana Albert Schweitzer (1875–1965).

Kuracistoj de la staturo de Heinrich Wilhelm Waldeyer (1836-1921), Friedrich Goltz (1834-1902), la patologiisto Friedrich Daniel von Recklinghausen (1833-1910), Felix Hoppe-Seyler (1825-1895), unu el la fondintoj de Biokemio kaj eldonisto de la Revuo pri Fiziologia Kemio, estis altiritaj al tiu Strasburga institucio kiun Schmiedeberg estris. En 1888 Bernhard Naunyn translokiĝis tien ekde Königsberg, kun kiu li laboris ĝis 1904.

Schmiedeberg restis aktiva en Strasburgo dum 46 longaj jaroj, ĝis la fino de la unua mondmilito. En 1918 li estis la sola el ĉiuj esploristoj alvokitaj de la universitato, kiuj restis laborantaj en la urbo. Tiutempe, 80-jara, li devis forlasi la urbon, kiel ĉiuj germanoj alvenintaj en Alzacon post 1870, kaj ĉiuj liaj havaĵoj estis konfiskitaj de la franca registaro. Post tio li estis bonvenigita en Baden-Baden, ĝis la fino de sia vivo, fare de lia amiko Bernhard Naunyn, kiu vivis tie tiutempe.

Verkaro

eta|dekstre|350px| Oswald Schmiedeberg akiris puran digitoksinon en 1875.
 Ueber die quantitative bestimmung des Chloroforms im Blute und sein Verhalten gegen dasselbe. 1866 – Pri la kvanta determinigo de la kloroformo en la sango, ktp.
 Das Muscarin. Das giftige Alkaloid des Fliegenpilzes (Agaricus muscarius L.) seine Darstellung, chemischen Eigenschaften, physiologischen Wirkungen, toxicologische Bedeutung und sein Verhältniss zur Pilzvergiftung im allgemeine, 1869 – Muskarino. La venena alkaloido de la Muŝoamanito, ĝia reprezentado, kemiaj proprecoj, fiziologiaj efikoj, ktp.
 Grundriss der Arzneimittellehre, 1883 – Fundamentoj de farmakologio.
 "The dietetic and therapeutic uses of Ferritin"; ("La dietaj kaj terapeŭtaj uzoj de la ferritino") publikigita en la angla (1893).
 "Ferratin : the ferruginous element of food"; ("Ferratino: la ferhava elemento de la manĝaĵo") publikigita en la angla  (1894).
 Grundriss der Pharmakologie in Bezug auf Arzneimittellehre und Toxikologie ("Skizo de farmakologio rilate al drogteorio kaj toksologio", 1902 Cifereca 5-a eldono  1906 fare de la "Universitato kaj Ŝtata Librejo Düsseldorf"
 Arzneimittel und genussmittel, Salzwasser ("Medikamentoj kaj trinkaĵoj, salakvo") (1912). Cifereca eldono fare de "Universitato kaj Ŝtata Librejo Düsseldorf"
 Über die Pharmaka in der Ilias und Odyssee. ("Pri farmaciaĵoj en Iliado kaj Odiseo") Karl J. Trubner, Strasburg (1918). Cifereca eldono fare de "Universitato kaj Ŝtata Librejo Düsseldorf"

Vidu ankaŭ

 Friedrich Bidder (1810-1894) germana fiziologo
 Carl Friedrich Wilhelm Ludwig (1816-1895) germana anatomo kaj fiziologo
 Rudolf Buchheim (1820-1879) germana farmakologo
 Felix Hoppe-Seyler (1825-1895) germana fiziologo kaj kemiisto
 Paul Uhle (1827-1861) germana patologo
 Heinrich Limpricht (1827-1909) germana kemiisto
 Ernst Leberecht Wagner (1829-1888) germana kuracisto kaj patologo
 Karl Wilhelm von Kupffer (1829-1902) germana anatomo
 Friedrich Daniel von Recklinghausen (1833-1910) germana patologo
 Friedrich Goltz (1834-1902) germana fiziologo
 Edwin Klebs (1834-1913) germana patologo kaj mikrobiologo
 Heinrich Wilhelm Waldeyer (1836-1921) germana anatomo
 Bernard Naunyn (1839-1925) germana patologo
 Max Jaffé (1841-1911) germana kuracisto kaj farmakologo
 Rudolf Boehm (1844-1926) germana kuracisto kaj farmakologo
 Friedrich Miescher (1844-1895) germana fiziologo
 Otto Warth (1845-1918) germana arkitekto kaj universitata profesoro
 Paul Flechsig (1847-1929) germana psikiatro kaj neŭroanatomo
 Franz Hofmeister (1850-1922) germana kuracisto kaj fiziologo
 Louis Lewin (1850-1929) germana kuracisto, farmakologo kaj toksikologo
 Erich Harnack (1852-1915) germana farmakologo kaj kemiisto Universitato de Halle
 Erich Harnack (1852-1915) germana farmakologo kaj fiziologo
 Max Sänger (1853-1903) germana ginekologo kaj obstretikisto
 Hans Horst Meyer (1853-1939) germana kuracisto kaj farmakologo
 Rudolf Kobert (1854-1918) germana farmakologo kaj historiisto pri medicino
 John Jacob Abel (1857-1938) usona kuracisto, farmakologo kaj biokemiisto
 Carl Jacobj (1857-1944) germana kuracisto kaj farmakologo
 John Jacob Abel (1857-1938) usona kuracisto, biokemiisto kaj farmakologo
 Oskar Minkowski (1858-1931) ruso-germana kuracisto
 Arthur Heffter (1859-1925) germana farmakologo kaj kemiisto
 Arthur Heffter (1859-1925) germana farmakologo kaj kemiisto
 Heinrich Dreser (1860-1924) germana kuracisto kaj farmakologo
 Julius Pohl (1861-1942) germano-aŭstra farmakologo kaj biokemiisto
 Albert Fraenkel (1864-1938) germana kuracisto
 Hermann Minkowski (1864-1909) ruso-germana fizikisto kaj matematikisto
 Rudolf Gottlieb (1864-1924) germana kuracisto kaj farmakologo
 Alfred Jaquet (1865-1937) svisa farmakologo
 Arthur Robertson Cushny (1866-1926) germana fiziologo kaj farmakologo
 Otto von Fürth (1867-1938) aŭstra kuracisto kaj kemiisto
 Sigmund Fraenkel (1868-1939) aŭstra kemiisto kaj farmakologo
 Alexander Ellinger (1870-1923) germana farmakologo
 Hermann Fühner (1871-1944) germana farmakologo, kuracisto kaj universitata profesoro
 Albrecht Bethe (1872-1954) germana fiziologo
 Otto Loewi (1873-1961) aŭstro-germana farmakologo
 Albert Schweitzer (1875-1965)
 Wolfgang Heubner (1877-1957) germana farmakologo
 Hermann Wieland (1885-1929) germana farmakologo kaj universitata profesoro
 Rudolph Minkowski (1895-1976) germano-usona astrofizikisto
 Hans Adolf Krebs (1900-1981) germana kuracisto kaj biokemiisto

 Referencoj 

Kategorio:Naskiĝintoj en 1838
Kategorio:Naskiĝintoj la 11-an de oktobro
Kategorio:Mortintoj en 1921
Kategorio:Mortintoj la 12-an de julio
Kategorio:Naskiĝintoj en la 19-a jarcento
Kategorio:Mortintoj en la 20-a jarcento

Kategorio:Germanlingvaj verkistoj
Kategorio:Germanaj farmakologoj
Kategorio:Germanaj apotekistoj
Kategorio:Germanaj sciencistoj